Rapport mill-Kummissjoni lill-Parlament Ewropew u lill-Kunsill dwar in-nefqa tal-FAEG - Sistema ta' twissija bikrija Nru 1-3/2008 /* SEK/2008/0535 finali */





[pic] | KUMMISSJONI TAL-KOMUNITAJIET EWROPEJ | Brussel 25.4.2008 SEG(2008) 535 finali RAPPORT MILL-KUMMISSJONI LILL-PARLAMENT EWROPEW U LILL-KUNSILL dwar in-nefqa tal-FAEG Sistema ta' twissija bikrija Nru 1-3/2008 WERREJ 1. Il-proċedura tal-baġit għall-FAEG 2008 3 2. Dħul assenjat lill-FAEG 4 3. Dħul li joriġina mill-ammonti temporanji ta’ ristrutturar (settur taz-zokkor) 4 4. Rimarki dwar l-Implimentazzjoni tal-Baġit 2008 tal-FAEG 4 5. L-implimentazzjoni tad-Dħul assenjat lill-FAEG 6 6. Implimentazzjoni tad-dħul li joriġina mill-ammonti temporanji ta’ ristrutturar (settur taz-zokkor) 6 7. L-implimentazzjoni tal-fond għar-ristrutturazzjoni taz-zokkor 7 8. Konklużjonijiet 7 ANNESS 1: | FAEG – PROĊEDURA BAĠITRAJA 2008 | ANNESS 2: | KONSUM PROVIŻORJU TA’ L-APPROPRJAZZJONIJIET FAEG SAL- 31/01/2008 | 1. IL-PROċEDURA TAL-BAġIT GħALL-FAEG 2008 Il-proċedura tal-baġit ta’ l-2008 għall-Fond Agrikolu Ewropew ta’ Garanzija (FAEG) u l-ammonti korrispondenti ta’ l-approprjazzjonijiet involuti f’kull stadju tal-proċedura huma mogħtija fil-qosor fit-tabella ppreżentata fl-Anness 1. Il-Kummissjoni adottat l-abbozz preliminari tal-baġit (APB) għall-Fond Agrikolu Ewropew ta’ Garanzija (FAEG) kmieni f’Mejju 2007, li jinvolvi approprjazzjonijiet għall-impenji li jammontaw għal EUR 42 194.8 miljun u approprjazzjonijiet għall-ħlasijiet li jammontaw għal EUR 42 319.9 miljun. L-ammonti ta’ l-approprjazzjonijiet imbassra jissejsu fuq evalwazzjoni tal-kundizzjoniiet interni u esterni tas-suq għall-prodotti varji kkonċernati, fuq l-impatt tal-proposta għar-riforma tal-frott u l-ħaxix, kif ukoll fuq l-impatt fuq l-għajnuniet diretti tar-rata ta' modulazzjoni li tilħaq il-livell massimu tagħha ta' 5%. F’Lulju 2007, il-Kunsill Ecofin-Baġit adotta l-Abbozz tal-Baġit (AB) fejn naqqas l-approprjazzjonijiet mitluba fl-APB b’EUR 550.0 miljun. L-approprjazzjonijiet għall-miżuri tas-suq inqatgħu permezz ta' tnaqqis globali ta' EUR 350.0 miljun bl-eċċezjoni ta’ l-iskemi marbuta ma’ l-ikel għall-persuni l-aktar zvantaġġati, it-tqassim b'xejn ta' frott u ħaxix, u l-ħalib ta' l-iskola. L-approprjazzjonijiet għall-approvazzjoni tal-kontijiet żdiedu b’EUR 200.0 miljun. B’kuntrast għal dan, fl-ewwel qari tiegħu tal-APB, il-Parlament Ewropew mhux biss irrestawra t-tnaqqis tal-Kunsill iżda zied ukoll l-approprjazzjonijiet b'madwar EUR 30.0 miljun prinċipalment għall-istess skemi li l-Kunsill stenna mit-tnaqqis ġenerali tiegħu. F’Ottubru 2007, il-Kummissjoni irrevediet u aġġornat l-estimi inzjali tal-ħtiġijiet inklużi fl-APB, fuq il-bażi ta' l-aktar żviluppi reċenti fil-leġiżlazzjoni agrikola, is-swieq agrikoli u r-rata tal-kambju EUR/US $ u ppreżentat l-Ittra ta’ Emenda No 2/2008 lill-Awtorità tal-Baġit. Il-Kummissjoni mbagħad talbet approprjazzjonijiet totali għall-impenji li jammontaw għal EUR 40 862.3 miljun u approprjazzjonijiet totali għall-ħlasijiet għal 40 988.5 miljun. Bi tqabbil ma’ l-approprjazzjonijiet mitluba għall-ewwel fl-APB, il-Kummissjoni naqqset l-approprjazzjonijiet mitluba fl-Ittra ta’ Emenda għall-2008 b’EUR 1,332.5 miljun. Il-baġit ta’ l-2008 ġie adottat fis-sessjoni plenarja tal-Parlament Ewropew ta’ Diċembru 2007. L-approprjazzjoniiet għall-impenji tal-baġit ta’ l-2008 għall-miżuri tas-suq agrikoli u l-għajnuniet diretti (qasam ta’ politika 05) ammontaw għal EUR 40,562.3 miljun u l-approprjazzjonijiet tal-ħlasijiet għal EUR 40,688.5 miljun. Barra minn hekk, l-approprjazzjonijiet għall-impenji ammontaw għal EUR 281.7 miljun u ġew previsti approprjazzjonijiet tal-ħlasijiet ta’ EUR 225.7 miljun għall-qasam ta’ politika 17 – miżuri veterinarji u fitosanitarji. Fl-aħħarnett, l-approprjazzjonijiet għall-impenji ammontaw għal EUR 32.5 miljun u ġew previsti approprjazzjonijiet tal-ħlasijiet ta’ EUR 31.5 miljun għall-qasam ta’ politika 11 – għas-sajd kien sar tbassir korrispondenti fil-baġit ta’ l-2008. Finalment, l-approprjazzjonijiet tal-baġit ta’ l-2008 għall-impenji tal-FAEG ammontaw għal EUR 40,876.5 miljun u approprjazzjonijiet totali għall-ħlasijiet għal 40,945.6 miljun. Id-differenza bejn l-approprjazzjonijiet ta’ l-impenji u tal-ħlasijiet hija dovuta għall-fatt li l-approprjazzjonijiet differenzjati jintużaw għall-ħlasijiet li jsiru direttament lill-Kummissjoni, prinċipalment għall-promozzjoni ta’ prodotti agrikoli, għall-miżuri ta’ strateġija politika u ta’ koordinazzjoni għall-agrikoltura kif ukoll għal miżuri veterinarji u fitosanitarji. 2. DħUL ASSENJAT LILL-FAEG Abbażi tad-dispożizzjonijiet ta' l-Artikolu 34 tar-Regolament il-ġdid dwar il-Finanzjament tal-PAK (KE) Nru 1290/2005, id-dħul li ġej mill-korrezzjonijiet finanzjarji skond id-deċiżjonijiet ta' l-approvazzjoni tal-konformità, mill-irregolaritajiet u mill-imposta fuq il-ħalib, huma mmarkati bħala dħul assenjat għall-finanzjament tan-nefqa tal-FAEG. Skond ir-regoli applikabbli, id-dħul assenjat jista' jintuża, parzjalment jew kollu, biex ikopri l-iffinanzjar tan-nefqa FAEG jekk l-approprjazzjonijiet mogħtija mill-Awtorità tal-Baġit ma jkunux biżżejjed biex jiffinanzjaw in-nefqa mġarrba mill-Istati Membri. F'każ fejn parti minn dan id-dħul ma tintużax, din il-parti tiġi ttrasferita awtomatikament għas-sena tal-baġit ta' wara. Fiż-żmien li ġie stabbilit il-baġit ta' l-2008, saret stima ta' dan id-dħul għall-baġit ta’ wara kif ukoll ta’ l-ammont li kien mistenni li jiġi ttrasferit mis-sena finanzjarja ta’ l-2007 għall-2008. Din l-istima tqieset meta l-Awtorità tal-baġit adottat l-approprjazzjonijiet tal-baġit ta’ l-2008. B'mod speċifiku: - id-dħul mill-irkupri ta' wara l-approvazzjoni tal-konformità u minn l-irregolaritajiet ġie stmat għal EUR 500.0 miljun u EUR 80.0 miljun rispettivament filwaqt li d-dħul mill-imposta fuq il-ħqlib ġie stmat għal EUR 219.0 miljun. B’hekk, l-ammont ta’ dħul assenjat li mistenni jiġi ġġenerat tul is-sena tal-baġit 2008 ġie stmat għal EUR 799.0 miljun.. - l-ammont ta’ dħul assenjat li mistenni jiġi ttrasferit mis-sena tal-baġit 2007 għall-2008 ġie stmat għal EUR 1,138.0 miljun; - l-ammont totali ta' EUR 1,937.0 miljun tqies billi tnaqqsu l-approprjazzjonijiet mitluba għall-fondi operattivi għall-organizzazzjonijiet tal-produtturi fis-settur tal-frott u l-ħaxix b’ EUR 467.0 miljun u b’EUR 1,470.0 miljun għall-iskema ta' ħlas uniku. Għal dawn l-iskemi, l-Awtorità Baġitarja eventwalment tat approprjazzjonijiet li jammontaw għal EUR 105.0 miljun u EUR 27 220.0 miljun rispettivament. 3. DħUL LI JORIġINA MILL-AMMONTI TEMPORANJI TA’ RISTRUTTURAR (SETTUR TAZ-ZOKKOR) L-ammonti temporanji għar-ristrutturar fis-settur taz-zokkor jitqiesu bħala dħul assenjat maħsub biex jiffinanzja l-għajnuna għar-ristrutturar tas-settur taz-zokkor u għajnuniet oħra previsti fil-Fond għar-Ristrutturar taz-Zokkor. Għal kull sena tas-suq, mill-2006/07 sa l-2008/09, dawn l-ammonti għandhom x'jaqsmu mal-kwoti kwantitattivi taz-zokkor, ix-xropp ta' l-insulina u l-isoglukożju miżmuma mill-operaturi f’kull Stat Membru u għandhom jitħallsu mill-Istati Membri lill-Fond f'żewġ pagamenti, li l-iskadenzi tagħhom huma l-31 ta' Marzu u t-30 ta' Novembru 2007 rispettivament għal kull sena. Meta tfassal il-baġit ta’ l-2008, l-istima tad-dħul kienet tammonta għal EUR 2,374.0 miljun għas-sena tal-baġit li jmiss. Fl-istess ħinn, kien mistenni li ammont ta’ EUR 530.0 miljun jiġi ttrasferit mis-sena tal-baġit 2007 għall-2008. 4. RIMARKI DWAR L-IMPLIMENTAZZJONI TAL-BAġIT 2008 TAL-FAEG Għall-perjodu bejn is-16 ta' Ottubru 2007 u l-31 ta' Jannar 2008, il-livell ta’ l-implimentazzjoni attwali tal-baġit imqabbel mal-profil ta’ nefqa bbażat fuq l-indikatur, li ġie stabbilit abbażi tad-dispożizzjonijiet ta' l-Artikolu 20 tar-Regolament tal-Kunsill (KE) [1], qed jiġi ppreżentat fit-tabella ta’ l-Anness 2. Hawnhekk qed jiġi ppreżentat kummentarju qasir għall-artikoli tal-baġit li juru d-diverġenzi l-aktar sinifikanti bejn il-livell ta' l-implimentazzjoni attwali u dak mistenni għall-baġit 2008. 4.1. Fatturi monetarji Skond l-Artikolu 21 tar-Regolament (KE) Nru 1290/2005, il-baġit adottat mill-Awtorità tal-Baġit tfassal abbażi tar-rata medja ta’ parità għal Lulju-Settembru 2007 ta' EUR 1 =US $ 1.37. Ta' min jinnota li għall-perjodu mill-1 ta' Awwissu 2007 sat-31 ta' Jannar 2008, ir-rata medja tal-parità kienet bejn wieħed u ieħor ta' EUR 1 =US $ 1.43, jiġifieri 4.4% aktar mir-rata użata biex jiġi stabbilit il-baġit ta' l-2008. In-nefqa mġarrba għall-perjodu msemmi qabel, tqis iċ-ċaqliq fir-rata tal-parità US$/EUR. Ta’ min jinnota li l-iffissar tar-rifużjonijiet fuq l-esportazzjoni għall-prodotti agrikoli, partikolarment għaċ-ċereali u għaz-zokkor, huwa influwenzat mix-xejra f'din ir-rata ta' parità. 4.2. Fatturi tas-suq 4.2.1. Ċereali (- EUR 55.3 miljun) Is-sovraimplimentazzjoni ta’ l-approprjazzjonijiet, meta mqabbla mal-livell ta’ l-indikatur, hija dovuta għaż-żieda fir-ritmu tal-bejgħ taċ-ċereali mill-intervent flimkien mal-livell għoli ta' prezzijiet domestiċi li bihom isir dan il-bejgħ b'kuntrast mal-livell aktar baxx tal-prezz miżmum fi żmien it-tfassil tal-baġit 2008. 4.2.2. Zokkor (+ EUR 83.8 miljun) Din is-sottoimplimentazzjoni ta' l-approprjazzjonijiet tal-baġit, meta mqabbla mal-livell ta' l-indikatur, hija dovuta għal kwantitajiet anqas ta' zokkor esportat kontra l-kwantitajiet miżmuma fi żmien it-tfassil tal-baġit 2008. 4.2.3. Frott u ħaxix (+ EUR 124.8 miljun) L-infiq imġarrab, meta mqabbel mal-livell ta’ l-indikatur, juri s-sovraimplimentazzjoni msemmija fuq tal-31 ta’ Jannar 2008. Ta’ min jinnota, madankollu, li n-natura ta’ dan l-infiq żejjed ta’ l-approprjazzjonijiet tal-baġit hija teknika. Id-dħul stmat għal EUR 467.0 miljun ġie assenjat biex jiffinanzja n-nefqa għall-fondi operattivi għall-organizzazzjonijiet tal-produtturi fis-settur tal-frott u l-ħaxix. L-approprjazzjonijiet baġitarji mitluba u mogħtija mill-Awtorità tal-Baġit għal dan is-settur ma kinux jinkludu dan id-dħul. Għalhekk, l-infiq imġarrab bħalissa jitqabbel ma’ l-indikatur li japplika għal livell ta’ approprjazzjonijiet li huwa inqas mid-dħul assenjat lil dan is-settur. Din hija r-raġuni għala l-implimentazzjoni kurrenti tal-baġit tindika li kien hemm ħlas żejjed f’dan iż-żmien partikolari. Kieku tqies id-dħul assenjat lil dan l-Artikolu, kien joħroġ minn dan is-settur ħlas nieqes ta' - EUR 95.1 miljun. 4.2.4. Nbid (- EUR 111.0 miljun) Din is-sottoimplimentazzjoni ta' l-approprjazzjonijiet, meta mqabbla mal-livell ta' l-indikatur, hija dovuta għat-tnaqqis tar-ritmu li bih l-Istati Membri qed iħallsu l-għajnuniet ta’ ristrutturazzjoni u rikonverżjoni. F'dan iż-żmien, din ix-xejra ta’ implimentazzjoni qed titqies temporanja.. 4.3. Għajnuniet diretti (+ EUR 3,759.6 miljun) L-infiq imġarrab, meta mqabbel mal-livell ta’ l-indikatur, juri s-sovraimplimentazzjoni msemmija fuq tal-31 ta’ Jannar 2008, li għandha x’taqsam prinċipalment ma’ l-għajnuniet diretti diżakkoppjati. Madankollu, ta min jinnota li n-natura ta’ dan l-infiq żejjed ta’ l-approprjazzjonijiet tal-baġit hija teknika. Id-dħul stmat għal EUR 1,470.0 miljun ġie assenjat biex jiffinanzja n-nefqa għall-iskema tal-ħlas uniku. L-approprjazzjonijiet baġitarji ta’ l-2008 mitluba u mogħtija mill-Awtorità tal-Baġit għal dan is-settur ma kinux jinkludu dan id-dħul. Għalhekk, l-infiq imġarrab bħalissa jitqabbel ma’ l-indikatur li japplika għal livell ta’ approprjazzjonijiet li huwa inqas mid-dħul assenjat lil dan is-settur. Din hija r-raġuni għala l-implimentazzjoni kurrenti tal-baġit tindika li kien hemm ħlas żejjed f’dan iż-żmien partikolari. Kieku tqies id-dħul assenjat lil dan l-Artikolu, kien joħroġ minn dan is-settur ħlas żejjed ta' EUR 2,552.7 miljun. 5. L-IMPLIMENTAZZJONI TAD-DħUL ASSENJAT LILL-FAEG It-tabella fl-Anness 32 turi li d-dħul assenjat li jammonta għal EUR 458.3 miljun inġabar sal-31 ta' Jannar 2008. B'mod speċifiku: - l-irkupri ta' l-approvazzjoni tal-konformità ammontaw għal madwar EUR 204.9 miljun b'ammonti addizzjonali mistennija għal tmiem is-sena tal-baġit, u - id-dħul mill-irregolaritajiet ammonta għal madwar EUR 33.3 miljun b'ammonti addizzjonali mistennija wkoll sa tmiem is-sena tal-baġit, u - mill-imposta fuq il-ħalib inġabar ammont ta' madwar EUR 220.1 miljun imqabbel ma' l-istima tal-bidu ta' EUR 219.0 miljun. Kontra l-ammont stmat għall-ewwel ta’ EUR 1,138.0 miljun, l-ammont ta’ dħul assenjat trasferit mis-sena 2007 għall-2008 eventwalment ammonta EUR 1 159.5 miljun. 6. IMPLIMENTAZZJONI TAD-DħUL LI JORIġINA MILL-AMMONTI TEMPORANJI TA’ RISTRUTTURAR (SETTUR TAZ-ZOKKOR) F'Novembru 2007, l-Istati Membri ħallsu t-tieni pagament ta’ l-ammonti temporanji ta’ ristrutturar dovuti għas-sena tas-suq 2006/07 li ammontaw għal madwar EUR 858.1 miljun. Kontra l-ammont stmat għall-ewwel ta’ EUR 530.0 miljun, l-ammont ta’ dħul assenjat trasferit mis-sena 2007 għall-2008 eventwalment ammonta EUR 735.8 miljun. 7. L-IMPLIMENTAZZJONI TAL-FOND GħAR-RISTRUTTURAZZJONI TAZ-ZOKKOR Sa tmiem Jannar, l-Istati Membri ħallsu madwar EUR 1.3 miljun għall-għajnuniet għall-industrija ristrutturata taz-zokkor, għall-għajnuniet għad-diversifikazzjoni kif ukoll għall-għajnuniet għar-raffinar taz-zokkor. 8. KONKLUżJONIJIET L-approprjazzjonijiet tal-baġit għall-perjodu għar-rimbors tan-nefqa ta' l-Istati Membri mis-16 ta' Ottubru 2007 sal-31 ta' Jannar 2008, fir-rigward għall-miżuri tas-suq u għall-għajnuniet diretti ammontaw għal EUR 30,696.0 miljun, i.e. kien hemm sovraimplimentazzjoni globali ta' dawn l-approprjazzjonijiet ta' madwar EUR 3,578.5 miljun. Dan il-ħlas żejjed huwa primarjament attribwit għal għajnuniet diretti diżakkoppjati u speċjalment għall-iskema tal-ħlasijiet uniċi. F’dan iż-żmien, dan il-ħlas żejjed, fuq il-bażi tar-rimarki fil-punti 4.3 u 4.3 fuq, jidhru li huma temporanji u r-riksji li l-approprjazzjonijiet kurrenti tal-baġit ma jkunux biżżejjed biex jiffinanzjaw in-nefqa ddikjarata mill-Istati Membri huma minimi. [pic] [pic] [1] ĠU L 209, 11.8.2005, p. 1. Ir-Regolament kif emendat l-aħħar bir-Regolament (KE) Nru 320/2006 (ĠU L 58, 28.2.2006, p. 42).